يوحنا الدمشقى

يوحنا الدمشقى او القديس يوحنا الدمشقى ( Iohannes Damascenus) ولقبه دفاق الذهب لفصاحة لسانه، اتولد باسم يوحنا منصور بن سرجون سنة 676 فى دمشق فى حكم الدوله الأمويه، من عيله مسيحيه كبيره فكان والده وزير فى بلاط الخلافه الامويه وكمان كان جده رئيس لديوان الجباية المالية فى حكم الامبراطور هرقل واشتغل يوحنا الدمشقى نفسه نفس الوظيفة فترة من الزمن، وبعدها دخل لدير القديس سابا قرب القدس فى فلسطين بعد بداية خلافة هشام بن عبد الملك، و جمعته صداقة معه ومع عدد من الخلفاء قبله.
يعتبر يوحنا الدمشقى اخر اباء الكنيسه الشرقية بإجماع الباحثين.
 التعليم 
اتلقى يوحنا الدمشقى تربية وثقافة عالية، فدرس التعليم الاسلامى التقليدي، واكتسب ثقافة يونانيه.وكان المعلم اللى أشرف على تلقينه العلوم هو الراهب قوزما اللى سباه العرب من جزيرة صقليه، لكن والد يوحنا الدمشقى اشتراه بمبلغ كبير وجعله معلم لابنه فدرسه علوم الفلك و المزيكا و اللاهوت بجانب الحساب و الهندسه وبشكل خاص فيثاغورث و إقليدس. واتعلم يوحنا الدمشقى اللغة اليونانية اللى كانت لغة الثقافة ، وكمان اللغة السريانية الأكتر انتشارا بين الشعب من ناحية ولكونها لغة التقليد والتراث الكنسي، بالرغم أن كل مؤلفاته اللى بقيت لليوم اتوضعت باليونانية كمان إتقن اللغة العربية اللى هى لغة عيلته الاصلية.
 دفاعه عن الأيقونات 
دافع يوحنا الدمشقى عن استخدام الأيقونات والصور كوسيلة للتكريم ومعاملتها معاملة الإنجيل نفسه، فشرح على أن المكرم موش مادة الصورة لاكن ما تمثله. كان فى الوقت ده نشطت فيه حركة مسيحية بدعم من الامبراطور ليو التالت الإيصورى محاباة للمسلمين لتحطيم الأيقونات بالرغم من احتجاج بطريرك القسطنطينية جرمانوس المعترف فكان الامبراطور ليو التالت اصدرمرسوم ضد تقديس الرموز والأيقونات ومنع تعليقها فى الكنائس والمنازل والأماكن العامة. فكرس يوحنا الدمشقى 3 مؤلفات كاملة تثبت أن إكرام الأيقونات  مش ممكن اعتباره هرطقة وشجب المرسوم الامبراطورى بشدة. فساهمت منشوراته فى ازدياد شعبيته بشكل كبير بسبب اسلوب كتابته الادبى البسيط اللى كان مفهوم من سنةة الناس إللى صاعد الجدل فى الموضوع. فحرض يوحنا الدمشقى المسيحيين على التمرد ضد مرسوم تحطيم الأيقونات، ولعبت كتاباته دور مهم فى خلال مجمع نيقية التانى اللى انعقد لحل مشكلة الأيقونات.
بعد تصاعد الجدل بين معارضى الأيقونات ومؤيديها، عقد الامبراطور قسطنطين الخامس مجمع سنة 754 تغيب عنه ابرز أعلام الكنيسة ممثلا ببطاركة الاسكندرية و أنطاكية و أورشليم، و أقر المجمع عقيدة رفض الأيقونات وتكريمها واعتبروا هرطوقى يخالف الرأي، اتسمى المجمع باسم مجمع هيرا حضره 338 أسقف، و كان من اشهر المحرومين فيه جرمانوس بطريرك القسطنطينية ويوحنا الدمشقى وجاورجيوس. وبعدها انعقد سنة 787 مجمع تانى هو مجمع نيقية التانى اللى أعاد الاعتبار للأيقونات وشال الحرم عن يوحنا الدمشقى ورفاقه معتبرينهم "ابطال الحقيقة".
غير أن يوحنا الدمشقى وعقب معجزة شفاء يده، اعتكف من صومعته فى دير مار سابا و أخد يبشر ويكتب كتبه بجانب الترانيم الدينية اللى لسه حية لليوم فى الكنيسة. وبقى اخوه قوزما أسقف على مدينة مايوم، وازداد الضغط على يوحنا لكى يرتسم كاهن وقبل فى الاخر بعد الضغط وسيم على ايد البطريرك يوحنا الخامس سنة 735.
 مؤلفاته 
 ينبوع المعرفة و هو يتألف من 3 كتب:
 الفصول الفلسفية: هو تفسير لاهوت، مسيحى لفلسفة ارسطو
 الهراطقة: فيه شرح لمختلف الطوايف المسيحية اللى اعتبرت مهرطقة ، وتطرق فى الفصل 101 من كتابه الى ما يسميه "هرطقة الاسماعيليين" ويقصد بيها الاسلام.
 معرض الإيمان القويم: و هو   ملخص لكتابات كل اباء الكنيسه اللاهوتية والعقائدية من قبله، ويعتبر من أهم اعماله اللى ووصفه البعض بأنه "كنز العصور المسيحية القديمة".
 ضد النسطورية.
 الحوار مع من يرفضون.
 مقدمة فى العقائد المسيحية.
 فى التقديسات الثلاث.
 فى التفكير الصحيح.
 فى الإيمان، مؤلف اخر ضد النساطرة.
 فى الإرادتين، مؤلف ضد العقيدة المونوثيليه اللى أعلنها الامبراطور هرقل.
 أوكتيشوس، كتاب فيه 8 ترانيم تستعمل فى إقامة شعائر العبادة.
 حوالين الشياطين والأشباح.
 علاقته بالاسلام 
كان يوحنا الدمشقى بيشارك فى مناظرات ومنها اللى كانت بتجرى فى قصر الخليفه، فكان يعرف القرآن بشكل جيد،لاكن الحديث ماكنش اتجمع وترك مؤلفين اللى هم محاورتان بين مسيحى ومسلم و كان الغرض من الكتابين أن يكونا مستند مساعد فى مناقشة المسلمين، شدد فيها على كون ان المسيح ابن الله وحرية الإرادة الانسانية اللى أنكرها الامويين.
اما كتابه De Haeresbius ( الهراطقة) فاعتبر الاسلام نوع من المسيحية المهرطقة، و فى الكتاب ذكر الدمشقى لسته من 100 هرطقة ظهرت بين القرن الاول و القرن السابع، ونال الاسلام الترتيب 100 فى تصنيف الدمشقي. دعم الدمشقى رسالة حوالين الاثار المسيحية والكتابية فى القرآن، عملية الأخذ والرد بين مؤيدى نظرة الدمشقى ومعارضيه مازالت لغاية اليوم بمؤلفات النقد والنقد المعاكس، لاكن اتفقد عدد كبير من الوثائق القديمة المتعلقة ببداية الاسلام خصوص بعد حريق المكتبة المكية فى بداية القرن العشرين.
 مصادر 

جون الدمشقى

تصنيف:منتقدين للاسلام